cyanic-selkie/wikianc huggingface dataset:
Golac
Stanovništvo
Na popisu stanovništva 2011. godine, Golac je imao 69 stanovnika.
Bračević
Bračević je naseljeno mjesto u sastavu općine Muć, Splitsko-dalmatinska županija, Republika Hrvatska.
Historija
Do teritorijalne reorganizacije u Hrvatskoj nalazio se u sastavu stare općine Solin.
Stanovništvo
Na popisu stanovništva 2021. godine, Bračević je imao 139 stanovnika.
Popis 1991.
Na popisu stanovništva 1991. godine, naseljeno mjesto Bračević je imalo 267 stanovnika, sljedećeg nacionalnog sastava:
Mrtav link
Mrtav link (engl. dead link) je link koji vodi na stranicu koja više ne postoji. Ovo može da znači da je link zastario ili da je stranica nedostupna ili čak čitav web sajt.
Kada se otvori ovakva stranica onda se često pojavljuje HTTP greška 404. Ovu grešku šalje web server kada ne može da nađe zatraženu stranicu. Automatske metode, uključujući plug-inove za WordPress, Drupal i druge sisteme za uređivanje saobraćaja, mogu biti korištene za otkrivanje prekinutih URL-ova.
Lisni zalisci
Par zalistaka se smatra dijelom anatomije lista, tipičnog za cvjetnice, iako su u mnogim vrstama neprimjetn ili potpuno izostaj (a onda se list zove ekstipulatni). U nekim starijim botaničkim napisima, pojam "stipula" koristio se općenitije i odnosio se na sitne listove ili dijelove listova, osobito profila.
Opća svojstva
Položaj zalistaka na biljci uveliko varira od vrste do vrste, mada su obično smješteni u blizini lista. Najčešće se javljaju na dvokotilonim biljkama, gdje se pojavljuju u paru pored svakog lista. Neke monokotiledone biljke imaju prstenaste strukture, ali samo jednu po listu. Postoji veza između anatomije matičnog čvora i prisustva ili odsutnosti zalistaka: većina biljaka sa trilakunarnim koljencima ima zaliske; vrste sa unilakunarnim čvorovima nemaju stipula.
Zalisci su morfološki promjenjivi i mogu se pojaviti kao žlijezde, ljuskice, dlake, bodlje ili laminarne (listolike) strukture. Ako jedan sporedni listić ide skroz oko stabljike, poznat je kao ohrea.
Prema trajanju
Prema trajanju zalistaka, postoje tri vrste oznaka su kadukozni, listopadni i trajne. Listopadni listići odpadaju prije nego što se list razmota, dok listopadni otpadaju neposredno nakon što se list otkloni. Trajni ostaju vezane za biljku.
Prema obliku, veličini i položaju
Stipule se mogu smatrati slobodnim bočnim, adnatnim, interpetiolarnim, intrapetiolarnim, obojenim (ohreatnim), lisnatim, ljuskicama pupoljaka, tetivastim ili bodljikavim.
Svrha
Zalisci imaju različite funkcije. Neki od njih nisu dobro shvaćene ili su možda zakržljali. Poznato je da se listovi biljaka koriste poput lišća za proizvodnju energije za sopstvenu potrošnju. Ponekad zalisci štite sljedeći list ili pupoljak dok izraste, a nakon opadanja lišća otpadaju, kao kod tulipanolikog  Liriodendron tulipifera, penjačke biljke. Bodljikavi mogu se koristiti za zaštitu biljke od životinja..
Rondo
Rondo (nastao od francuske riječi rondeau) predstavlja muzički oblik u kojem se glavna tema ponavlja u cijelom muzičkom djelu. Često se koristi u zadnjem stavku kod klasičnih sonata, simfonija i concerta. Kao završni stavak obično se smatra vrhuncem u muzičkom djelu, a tempo je skoro uvijek veoma brz.
Historija i struktura ronda
Rani oblici ronda mogu se čuti u 13. vijeku u pjesmama trubadura. Postoje neki napredniji primjeri rondo oblika još iz 14. i 15. vijeka. U nekim od ranih ronda, dužina svakog muzičkog odjeljka nije uvijek identična u svakom odjeljku. Kratki "A" odjeljak može biti praćen mnogo dužim "B" odjeljkom poslije kojeg slijedi povratak na originalni "A". "C" odjeljak može biti čak i različite dužine od "A" ili "B" odjeljka.
U rondo obliku glavna muzička tema se naizmjenično smjenjuje sa više kontrastnih tema. Opšta šema ronda se može prikazati kao ABACADA… Broj tema je različit od djela do djela, i ponavljajući dio je ponekad skraćen zbog varijacije.
Ovaj oblik se u vrijeme baroka upotrebljavao pod nazivom ritornello (nastalo od latinske riječi ritornare što znači “vraćati se”, a označava vraćanje na prvobitnu temu ili motiv “A”). Uprkos tome što ta dva naziva imaju nekoliko razlika u značenju, neki ljudi ih tumače isto.
Rani rondo obrazac pojavio se u francuskoj klavirskoj muzici u 1600im. U drugoj polovini 17. vijeka, rondo oblik je počeo da se redovno pojavljuje u orkestarskoj muzici, a do kraja 1800ih se redovno koristi kao završni stavak u simfoniji. Ovaj muzički oblik u klasičnom periodu se ustaljuje u ABACABA obliku, čineći ABA kao jednu temu koju slijedi C, a koja djeluje kao "most" nazad ka ABA. Obrazac može biti predstavljen brzim odjeljkom A nakon kojeg slijedi sporiji B koji se vraća u A. C odjeljak nudi novi materijal koji je u suprotnosti sa A i B. Neki rondo završavaju sa codom, kratkim završnim odjeljkom, koji privodi djelo kraju.
Rondo oblik je bio uobičajena pojava u Mozartovoj i Beethovenovoj simfonijskoj muzici. Saint-Saens, Mendelssohna i Chopin nastavljaju pisati u rondo obliku u 19. vijeku, a ovaj muzički oblik nastavlja biti popularan i u savremenoj klasičnoj muzici.
Yamanni-Ryu
mini|R.B.K.D. Ryukyu Bujutsu Kenkyu Doyukai Yamanni Chinen - Ryu Kobujutsu (Ryukyu Bujutsu Kenkyu Doyukai) je stil borbe oružjem sa Okinave. Ime stila Yamanni Chinen-Ryu potiče iz 17 vijeka od imena porodice Chinen iz sela Tobaru, Shuri. Ryukyu BuJutsu KenKyu Doyukai (RBKD) organizacija pod vodstvom Shihan Toshihiro Oshiro, koji je glavni autoritet u svijetu za ovu vještinu. Oružja koje se koristi su bo, sai, tonfa, kama i nunchaku.
Yamanni Chinen – Ryu je bio tajna i nedostupan javnosti do početka 80-tih godina. Shihan Toshihiro Oshiro, učenik majstora Chogi Kishaba, zaslužan je da drevni način borbe oružjem stiče veliku popularnost i ogromno poštovanje prvo u SAD a zatim i ostatku svijeta. Krajem 20-tog vijeka i početkom 21. vijeka dolazi u Evropu.
Yamanni Chinen – Ryu se trenira u sklopu karate treninga. Specifično je da ovaj stil borbe oružjem održava izvorni način praktikovanja. Nije bio pod uticajem sportskog načina borbe već je u cjelini tradicionalan gdje su pokreti i tehnike potpuno različite od današnjih sve više ”sportskih”.
Ryukyu Bujutsu Kenkyu Doyukai, Yamanni-Ryu Kate
TONFA- Kihon no Tonfa Shikina No Tunfa Shima no Tonfa
NUNCHAKU- Tomo Yoshi Nunchaku
KAMA- Kishaba no Kama Ichi, Kishaba no Kama Ni
NBA 1962/1963.
NBA sezona 1962-63 je bila 17. sezona NBA lige.
Istočna grupa
{|
Zapadna grupa
{|
IC 1631
IC 1631 (također poznat kao ESO 243-40, IRAS 01065-4644 i PGC 4068) je spiralna galaksija koja je udaljena oko 427 miliona sg od Zemlje i nalazi se u sazviježđu Feniks. Najveći prečnik je 0,90 (112 hiljade sg) a najmanji 0,6 uglovnih minuta (74 hiljade sg). Prvo otkriće je napravio DeLisle Stewart 1899. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kuta (Foča, RS)
Kuta je naseljeno mjesto u općini Foča, Bosna i Hercegovina.
Grozd
thumb|Grozdasta cvast [[bagrema]] Grozd ili racema (lat. racemus) je vrsta cvasti iz grupe jednostavnih racemoznih cvasti. Ove cvasti imaju dugačku glavnu osovinu na kojoj su drške sa cvijetovima. Peteljke na glavnoj osovini su približno iste dužine. Terminalni cvijet može, ali ne mora bitiprisutan, odnosno nije nužno da se formira. Cvjetovi u grozdu mogu da rastu na sve strane, ali on može biti i dvostran i jednostran (npr. kod vrste gladiola (Gladiolus imbricatus). Listići koji se nekada pojavljuju na glavnoj osovini ustvari su brakteje.  120px|left|thumb|Grozd ili racema, pojednostavljeno Cvast u obliku grozda imaju šimširika, đurđevak, rezeda, bagrem, te skoro sve vrste iz porodice Brassicaceae. Zumbul ima velike cvasti koje mogu imati i više stotina cvjetova.
NGC 1797
NGC 1797 (također poznat kao IRAS 05053-0805, MCG -1-14-2 i PGC 16781) je spiralna galaksija koja je udaljena oko 205 miliona sg od Zemlje i nalazi se u sazviježđu Eridan. Najveći prečnik je 1,60 (95 hiljada sg) a najmanji 1,0 uglovnih minuta (60 hiljada sg). Prvo otkriće je napravio Lewis Swift 13. februara 1887. godine.
Michiko Shoda
Mičiko (rođena 20. oktobra 1934) je trenutna japanska carica, supruga cara Akihita.
Djetinjstvo i obrazovanje
Carica Mičiko je rođena kao Mičiko Šoda u Tokiju, kćerka Hidesaburoa Šode i Fumiko Soejima. Osnovnu školu je bila primorana napustiti u četvrtom razredu zbog američkog bombardovanja Tokija tokom Drugog svjetskog rata. Nakon rata je nastavila obrazovanje. Između ostalog, studirala je na unverzitetu Harvardu i Oxfordu, što joj je pomoglo usavršiti poznavanje engleskog jezika.
Biografi Jukija Mišima, japanskog pisca, navode da je Mišimo razmišljao o vjenčanju sa Mičiko 1950-ih.
Zaruke i brak
U augustu 1957. upoznala je krunskog princa Akihita na teniskom terenu. Tada se smatralo da će za budućeg cara biti izabrana mladenka iz bivšeg plemstva ili ogranaka carske porodice. Tradicionalisti su se protivili braku, a vjeruje se da ni carica Kojun nije bila zadovoljna. Parlament, vrhovni sud i car su paru dali dozvolu za brak. Zaruke su objavljene 27. novembra 1958. godine.
Par je sklopio brak 10. aprila 1959. godine i Mičiko je time postala prva građanka koja se udala u japansku carsku porodicu. Troje je djece rođeno iz braka, a Mičiko je opet prekršila tradiciju odlukom da sama odgaja svoju djecu. Iz ovih razloga Mičiko nije bila u dobrim odnosima sa roditeljima svoga supruga, cara Hirohita i carice Kojun. Zbog napetih odnosa u porodici Mičiko je doživjela nervni slom i ostala bez glasa 1960-ih.
Carica
225px|mini|lijevo|Car sa suprugom Po smrti cara Hirhita dana 7. januara 1989. godine njen suprug je postao car. Mičiko je od tog trenutka oslovljavana Njeno Carsko Veličanstvo, carica. Carski par je ustoličen 12. novembra 1990. godine. Car i carica su zvanično posjetili osamnaest država. Njene dužnosti su ceremonijalnog, religijskog i reprezentativnog karaktera.
Carica je opet bila bez glasa tokom nekoliko mjesti 1993. godine, a kao razlog navodi se stres izazvan kritikama japanskih medija.
U junu 2005. godine car Akihito i carica Mičiko su posjetili Saipan, teritoriju Sjedinjenih Američkih Država, na kojoj su se dogodile jedne od najpogubnijih bitaka Drugog svjetskog rata, od 15. juna do 9. jula 1944. godine. Carica se pomolila za poginule japanske, američke i korejske vojnike, te domoroce koji su poginuli u bici kod Saipana. To je bio prvi obilazak mjesta bitke iz Drugog svjetskog rata van Japana. Ova posjeta priskrbila je carskom paru veliku popularnost, kao i posjete spomenicima u Tokiju, Hirošimi i Nagasakiju 1995. godine.
Dana 6. septembra 2006. godine car i carica su dobili svoje prvo muško unuče, prvog muškog člana carske porodice rođenog nakon 41 godinu. Rođenje muškog nasljednika je riješilo nasljednu krizu koja je trajala dugo vremena, pošto princ prestolonasljednik ima samo jednu kćerku, princezu Aiko. Prema sadašnjem, vijekovima starom zakonu o nasljeđivanju carskog trona, žena ne može naslijediti japanski tron, iako ga je osam žena kroz historiju ipak naslijedilo. Bila je predložena promjena tog zakona u korist princeze Aiko, ali je prijedlog pao u zaborav kada je ustanovljeno da je treće dijete koje nosi princeza Kiko muškog spola.
Eurosong 2005.
Eurovision Song Contest 2005, 50-to takmičenje, održano je u Kijevu, Ukrajina. Oba takmičenja, polufinale 19. maja i finale 21. maja, su održana u Sportskoj palači u Kijevu. Bugarska i Moldavija imaju svog predstavnika po prvi puta, dok se Mađarska vraća na takmičenje sa 6-godišnje pauze. Libanon je trebao imati predstavnicu Alinu Lahoud koja je trebala izvesti pjesmu Quand tout's enfuit ali 13. marta je odustala uglavnom zbog učešća Izraela.
Polufinale
Polufinale je održano 19. maja 2005. u Sportskoj palači u Kijevu.
Finale
Finale je održano 21. maja 2005. u Sportskoj palači u Kijevu.
NGC 72A
NGC 72A (također poznat kao MCG 5-1-70 i PGC 1208) je eliptična galaksija koja je udaljena oko 309 miliona sg od Zemlje i nalazi se u sazviježđu Andromeda. Najveći prečnik je 0,30 (27 hiljada sg) a najmanji 0,3 uglovnih minuta (27 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Atomski sat
I atomski i običan mehanički sat za mjerenje vremena koriste titranje ili osciliranje, ali kod atomskog sata je ono određeno masom jezgre atoma i silom gravitacije, te elektrostatičkom “oprugom” između pozitivnog naboja jezgre i elektronskog oblaka.
Način rada
Princip rada atomskog sata se zasniva na sposobnošću atoma da emituje titraje određene frekvencije. Atom može da ima mnoge različitih frekvencija, ali je cezij-133 element koji se najčešće koristi u atomskim satovima i to je element koji se koristi u zvaničnim definicijama za osnovnu SI jedinicu za vrijeme tj. za sekundu. Od 1967. godine SI sistem definiše sekundu kao 9.192.631,770 ciklusa radijacije koja odgovara razmjeni između dva nivoa energije atoma cezija-133. Ova definicija je odredila oscilator cezija kao primarni standard za mjerenje vremena i frekvencije.
Da bi se cezijeva atomska rezonanca iskoristila za atomski sat, potrebno je precizno izmjeriti jednu od njegovih frekvencija, što se obično čini vezivanjem jednog kristalnog oscilatora za glavnu mikrotalasnu rezonancu cezijevog atoma. Taj signal je u mikrotalasnom području elektromagnetskog spektra i, sasvim slučajno, u istoj je vrsti frekvencija kao direktno emitirani satelitski signali.
Da bi se napravio atomski sat, cezij se prvo zagrijava i atomi prolaze kroz jednu cijev pod visokim vakuumom – prvo kroz magnetno polje koje odabire atome odgovarajućeg energetskog stanja, pa potom prolaze kroz intenzivno mikrotalasno polje. Frekvencija mikrotalasne energije titra natrag i naprijed u uskom području frekvencija, tako da u jednoj tački svakog ciklusa prelazi frekvenciju od tačno 9 192 631 770 Hertza. Domet mikrotalasnog generatora je ionako blizu baš toj frekvenciji, budući da potiče od preciznog kristalnog oscilatora. Kad atom cezija primi mikrotalasnu energiju na tačnoj frekvenciji, njegovo energetsko stanje se mijenja.
Na drugoj strani cijevi, drugo magnetno polje izdvaja atome izmenjenog energetskog stanja ukoliko je mikrotalasno polje na tačnoj frekvenciji. Jedan detektor na kraju cijevi daje izlaz proporcionalan broju atoma cezija koji ga udaraju, pri čemu su najveće vrijednosti izlaza onda kad je mikrotalasna frekvencija tačna. Ta najveća vrijednost se potom koristi za izvođenje male ispravke, kako bi se kristalni oscilator, podesio na preciznu frekvenciju. Tako utvrđena frekvencija se poslije dijeli sa 9 192 631 770, kako bi se dobio jedan otkucaj po sekundi potreban u realnom svijetu.
Danas postoji više vrsta atomskih satova, ali svi rade na sličan način. Najveća razlika među njima se odnosi na element koji koriste kao sredstvo otkrivanja promjene energetskih nivoa: cezij koristi snop cezijevih atoma, pri čemu sat uz pomoć magnetnog polja razdvaja atome cezija različitih energetskih nivoa; Hidrogenovi atomski satovi održavaju atome hidrogena na odgovarajućem energetskom nivou u jednom spremniku sa zidovima od specijalnog materijala, tako da atomi ne gube prebrzo visoki energetski nivo. Najjednostavniji i najkompaktniji, rubidijumovi atomski satovi, koriste staklenu ćeliju sa plinom rubidijumom, koja mijenja upijanje svjetlost i na optičkoj rubidijumovoj frekvenciji, kad je okolna mikrotalasna frekvencija tačna. Najprecizniji su cezijovi atomski satovi sa normalnim magnetnim poljem. Životni vijek standarda je važan praktičan problem. Moderne rubidijumove cijevi traju više od deset godina a izrazito su jeftine i koštaju oko 50 američkih dolara dok npr. cezijeve cijevi traju kraće (oko 7 godina) a koštaju oko 50.000 dolara. Hidrogenske cijevi imaju neograničen vijek trajanja.
Historija
Prvi atomski sat je napravljen u američkom nacionalnom birou za standarde NBS. Prvi precizni atomski sat napravio je Louis Essen u Velikoj Britaniji 1955. godine, a rad ovog sata je bio zasnovan na promjenama atoma cezija-133. Tačnost tog sata je dovela do toga da je osobina cezija-133 izabrano od Međunarodnog sistema mjernih jedinica za određivanje trajanja jedne sekunde. Sekunda je trajanje od 9 192 631 770 perioda zračenja koje odgovara prelazu između dva hiperfina nivoa osnovnog stanja atoma cezija-133 na temperaturi od 0 K. Od tada se za atomske satove koriste hidrogen-1, cezij-133 i rubidijum-87, ali ipak cezij-133 je najtačniji. Atomski sat FOCS-1 u Švicarskoj, koji je počeo raditi 2004. godine, ima najveću grešku od 1 sekunde u 30 miliona godina.
Primjena
Razvoj atomskih satova doveo je do mnogih naučnih i tehnoloških dostignuća kao što su Globalni pozicioni sistem, regionalni navigacioni satelitski sistemi i aplikacije na Internetu, koje kritično zavise od frekvencija i vremenskih standarda. Atomski satovi se instaliraju na mjestima vremenskih signala radio predajnika.
Globalni pozicioni sistem (GPS)
Globalni pozicioni sistem je kori se koristi za određivanje pozicije na zemlji.
To je navigacioni satelitski sistem, čiji se koncept zasniva na prostorno baziranim satelitima a koji pruža pouzdane podatke o prostoru i vremenu u svim vremenskim uslovima i bilo gdje na Zemlji i blizu Zemlje pod uslovom da nema prepreke vidljivosti prema četiri ili više satelita koji čine ovaj globalni sistem. Funkcioniše uz pomoć 27 satelita, od kojih je 24 aktivno a tri služe kao rezerva, u slučaju kvarova. Za kalkulaciju pozicije je potreban signal od najmanje tri satelita. Vrijeme koje je potrebno emitovanom signalu da pređe put između jednog satelita i tačke na zemlji služi za kalkulaciju njihovog rastojanja. Time u principu biva izračunato beskonačno mnogo tačaka u prostoru odnosno radijus jedne kugle, na čijoj površini se bilo gdje može nalaziti određena tačka. Sa dva satelita se dobiju dvije kugle, čiji presjek je jedna krivulja u svemiru, koja dijelom leži na zemlji. Tek sa signalom trećeg satelita je moguće utvrditi položaj objekta na zemlji. Presjek tri kugle su dvije tačke, od kojih je jedna na zemlji, a druga negdje u svemiru. Ako se izuzme tačka u svemiru, kao rezultat ostaje tačka na zemlji. Time je trodimenzionalno određen položaj tačke na zemlji.
Freak of Nature (Anastacia)
Freak of Nature drugi je studijski album američke pop pjevačice Anastacije. Objavile su ga 11. decembra 2001. izdavačke kuće Epic Records i Daylight Records. Producirali su ga Ric Wake, Sam Watters i Louis Biancaniello, uz dodatnu produkciju Richieja Jonesa. Debitovao je i dostigao 27. mjesto na američkoj Billboard 200 hit listi, dok je dostigao četvrto mjesto u Ujedinjenom Kraljevstvu i broj jedan u Belgiji, Danskoj, Njemačkoj, Nizozemskoj, Norveškoj, Švedskoj i Švicarskoj. Od septembra 2012. godine, "Freak of Nature" prodat je u preko 4,5 miliona primjeraka širom svijeta. Album sadrži i ranije objavljene singl ploče "Paid My Dues", "One Day In Your Life", "Why'd You Lie To Me" i "You'll Never Be Alone".
Goriče pri Famljah
Goriče pri Famljah su naseljeno mjesto u sastavu općine Divača, regija Obalno-kraška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Sežana.
Stanovništvo
Na popisu stanovništva 2011. godine, Goriče pri Famljah su imale 34 stanovnika.
Not That Kind (Anastacia)
Not That Kind debitantski je album američke pop-pjevačice Anastacije. Objavile su ga izdavačke kuće Epic Records i Daylight Records 16. juna 2000. godine. Album su producirali Sam Watters, Louis Biancaniello, Ric Wake, Evan Rogers, Carl Sturken, Rickey Minor i The Shadowmen.
"Not That Kind" nije ostvario značajan uspjeh kod publike u Sjedinjenim Državama, gdje je dostigao 168. mjesto na Billboard 200 hit listi. Ipak, bio je komercijalno uspješan u inostranstvu, dospjevši među prvih 10 na većini top lista u Evropi i Okeaniji. Do maja 2002. prodato je više od preko sedam miliona primjeraka ovog albuma širom svijeta.
Seeley Booth
Specijalni agent FBI-a Seeley Joseph Booth jedan je od likova u FOX-ovoj kriminalističkoj seriji Kosti, a glumi ga David Boreanaz. Booth je koprotagonist serije zajedno sa dr. Temperance Brennan (Emily Deschanel), koju on odmilja zove "Bones".
Booth se pojavio i u jednoj epizodi serije Sanjiva dolina (Sleepy Hollow), što je bio dio dvodijelne unakrsne epizode s Kostima za Noć vještica.
Historija lika
Rodom je iz Philadelphije, ali je odrastao u Pittsburghu. Navijač je Philadelphia Flyersa (NHL), čiju fotografiju drži u svom uredu, a u nekoliko epizoda nosio je majicu s njihovim imenom. Također u više epizoda vidi se kako pije iz šolje sa znakom Pittsburgh Steelersa (američki nogomet) na njoj, što sugerira da je možda i njihov navijač. Implicirano je da navija i za Philadelphia Philliese (bejzbol); u epizodi "The Blackout in the Blizzard" (6x16) nabavio je jedan red sjedišta s Veterans Stadiuma, ispričavši dr. Brennan kako je tu s ocem išao na 6. utakmicu World Seriesa 1980, a 8. sezoni njegova majka donijela mu je njegovu igračku iz djetinjstva – minijaturnog Phillie Phanatica (maskotu Philliesa) – kako bi je poklonio Christine. Po prirodi je jako religiozan i prakticira rimokatoličanstvo,, a u mladosti je bio ministrant u crkvi; kroz cijeli tok serije često je prikazan kako oko vrata nosi medalju sv. Kristofora, koju mu je dao djed prije no što je raspoređen u Somaliju na vojnu dužnost. Malo se zna o njegovim školskim godinama iako je implicirano da je pohađao javne škole. Do 9. godine pohađao je 5 škola. Nije spomenuto gdje je i kad je išao na koledž, ali je sam rekao da je pohađao jedan na osnovu stipendije za sportiste prije nego što je povreda ramena prekinula bilo kakve snove o profesionalnom bavljenju sportom i da je radio kao učitelj plesa kako bi platio školarinu. Od srednjoškolskih dana strastveni je sportist i sportski navijač. Zidovi u njegovoj kući i uredu ukrašeni su raznim sportskim suvenirima, uključujući potpisanu fotografiju Bobbyja Orra, igrača Boston Bruinsa, i dresove hokejaških legendi Marija Lemieuxa i Bobbyja Clarkea.
Boothova dob nikad se tačno ne specificira. Međutim, u 3. sezoni spomenuto je da ima 35 godina i da je Brennan 5 godina mlađa od njega, a u 4. sezoni "škiljavci" su proslavili njegov 36. rođendan. Također, u epizodi "The Women in Limbo" iz 1. sezone rečeno je da je Brennan rođena 1976, što znači da je Booth rođen 1971.
Porodica
Booth je stariji sin i ima brata Jareda. Njihov otac, nakon što je u Vijetnamskom ratu bio pilot borbenih aviona, preselio se u Philadelphiju, gdje je radio kao brijač i na kraju zasnovao porodicu. Nakon njegove smrti Seeley je među njegovim stvarima našao Grimizno srce, što ukazuje na to da je u jednom trenutku u ratu vjerovatno bio oboren i ranjen. Njihova majka Marianne (Joanna Cassidy) bila je plesačica, a komponirala je i džinglove za TV-reklame. Booth je (fiktivni) član anglo-američke porodice Booth, najpoznatije po tome što je dala generacije glumaca, kao i Johna Wilkesa Bootha, ubicu Abrahama Lincolna; zbog ovog potonjeg, Booth ne voli pričati o toj činjenici.
U prve tri sezone detalji o pozadini Boothove porodice bili su općenito šturi s obzirom na to da je on rijetko spominjao njene članove. Još uvijek mu je neugodno pričati o svom djetinjstvu i postane naročito defanzivan kad ga upitaju za to. Prije Jaredovog pojavljivanja u epizodi "The Con Man in the Meth Lab", Boothova dugogodišnja prijateljica, dr. Camille Saroyan, bila je jedina koja je znala za njegovo djetinjstvo; u istoj epizodi Sweets je posmatrao Seeleya i Jareda i nezavisno došao do zaključka da potječu iz domaćinstva u kojem je bilo fizičkog zlostavljanja. Međutim, to nije u potpunosti otkriveno sve do 5. sezone, kad je u seriju uveden lik Boothovog djeda Hanka.
Vojna služba i FBI
Booth je bivši snajperist koji je služio u 101. zračno-desantnoj diviziji, 75. rendžerskom puku i Specijalnim snagama Armije SAD-a. Također je stručnjak u bacanju noževa. Prije no što je napustio vojsku imao je čin štabnog narednika. Služio je u Zalivskom ratu, Somaliji i na Kosovu. U vojsci je dobio Bronzanu zvijezdu, Medalju za službu u nacionalnoj odbrani i Medalju Armije SAD-a za časno ponašanje. Također drži rekord za pogodak iz najveće daljine u borbi ("značajno preko 1 km"). Često se konsultira sa svojom partnericom, dr. Brennan, i njenim timom (čije članove naziva "škiljavcima"), djelujući kao veza između FBI-a i Instituta Jeffersonian. U rješavanju zločina Booth koristi vrlo drugačiji pristup od Brennan i njenog tima, preferirajući ljudskiji, interpersonalniji i intuitivniji set metoda. Iako informacije koje otkriju Brennan i njen tim smatra vrijednim tragovima, načini i sredstva koje u tome koriste Boothu često izgledaju nepotrebno kompleksni i ograničeni i on im voli pridodati svoju intuiciju i poznavanje ljudi; kao rezultat toga često se sukobljava s Brennanicinim naučnim, objektivnim i analitičkim pristupom.
U finalu 5. sezone ("The Beginning in the End") Booth dobija ponudu da ponovo služi svojoj zemlji u Afganistanu. Ponuđena mu je promocija u čin stožernog narednika i mjesto savjetnika u Afganistanskoj nacionalnoj armiji koju obučavaju koalicijske snage kako bi preuzela veću ulogu u borbi protiv talibanskih pobunjenika. Prema oznaci na uniformi koju vidimo na samom početku 6. sezone ("The Mastodon in the Room") raspoređen je u Specijalne snage. Također nosi bojnu oznaku 101. ZDD-e, pločice rendžera i Specijalnih snaga, te značke Bojne pješadije, HALO-a (dodjeljuje se padobrancima obučenim za skokove s velikih visina), značku jedinica za zračni napad te značku za "obične" padobrance.
Dok je bio u rendžerima, doživio je mučenje, što mu je ostavilo i fizičke i duševne ožiljke.
Booth je u prošlosti imao problema s kockanjem, koji su se vjerovatno razvili kao odbrambeni mehanizam nakon što je napustio vojsku i stresno ratno okruženje (u epizodi "The Soldier in the Grave" /1x21/ rekao je: "Dobro sam, išao sam na sastanke" kad ga je bivši saborac iz rendžera upitao o problemu s kockanjem).
Kako je serija napredovala, Booth je postao blizak s timom iz Jeffersoniana, naročito sa dr. Brennan. Na kraju 2. sezone pristao je biti kum Hodginsu na vjenčanju s Angelom (iako je bio drugi izbor; kum je trebao biti Zack, ali je to odbio).
Također je pokazao da ima problema i s temperamentom. Više je puta pucao u nežive objekte, npr., u glavu klauna na sladoledarskom kamionu ili u pojačalo za gitaru black metal benda nakon što mu je gitarist pljunuo na značku, objasnivši da je pucanje bilo "opravdano".
Na kraju 4. sezone otkriveno je da Booth ima tumor na mozgu, koji je uspješno uklonjen, ali je posljedica bila kratkotrajna amnezija i nedostatak samopouzdanja na terenu. U epizodi "The Proof in the Pudding" (5x12) saznajemo da je Boothov indirektni predak John Wilkes Booth, ubica Abrahama Lincolna, nešto čega se Booth stidi i što je povjerio dr. Brennan tokom njihovog prvog zajedničkog slučaja (to se vidi u prisjećanju u epizodi "The Parts in the Sum of the Whole" /5x16/ kad je ona izvela zaključak o njihovom srodstvu na osnovu sličnosti strukture njihovih kostiju) i zamolio je da to više ne spominje. Ironično, spomenuto je da je Boothov omiljeni predsjednik upravo Lincoln.
Tokom 6. sezone, dok se pokušavao nositi s kompliciranom vezom sa Brennan i svojom novom djevojkom, Hannah Burley, Booth se suočio sa svojim nekadašnjim mentorom, Jacobom Broadskyjem, bivšim snajperistom, koji je uzeo zakon u svoje ruke i počeo ubijati osobe (uglavnom zločince) za koje je mislio da su već trebale biti mrtve. Ubio je i "Grobara", serijskog ubicu koji je "na nišanu" imao Bootha i Brennan, ali je uspio pobjeći, uništivši sve dokaze koji bi mogli potvrditi njegovu ulogu i istakavši činjenicu da Booth nema konačnog dokaza koji bi mu dozvolio da "bez opterećenosti" puca u svog nekadašnjeg učitelja. Iako je Booth izbjegao da puca u Broadskyja čak i kad ga je uhvatio usred nišanjenja (tad je radije pucao u oružje nego da ubije Broadskyja, čak i nakon što mu je Broadsky rekao da mu nije problem ostaviti Parkera bez oca), ipak ga je utješilo to što Brennan ne smatra njega i Broadskyja identičnima, objašnjavajući to time da je Booth dobar, a Broadsky loš.
NBA 1961/1962.
Istočna grupa
{|
Zapadna grupa
{|
Seeley Booth
Karakterizacija
Booth je ljubitelj klasičnog i arena rocka. Pokazao je veliku privrženost grupi Foreigner i podsmijavao se Temperance zbog njenog interesa za svjetsku muziku, hip-hop i rap. Također voli grupu Poco i s Temperance je otpjevao njihovu pjesmu "Keep on Tryin'". U finalu 3. sezone vidimo da sluša i hardcore punk bend Social Distortion. Također se može zaključiti da je ili je nekad bio ljubitelj originalnog talasa hardcore punka jer je u epizodi iz 4. sezone "Mayhem on a Cross" spomenuo kako je njegov otac mislio da su Black Flag i Dead Kennedys zvučali isto (s implikacijom da se Booth ne slaže s tim). Uzevši u obzir relativno "podzemnu" prirodu kalifornijske hardcore punk scene (Social Distortion, Black Flag i Dead Kennedys bili su njeni iskonski članovi), nepuštanje njihovih pjesama na radiju i nedostatak medijske pokrivenosti, najvjerovatnije je da je jedini način na koji je Boothov otac mogao slušati ove bendove bio to što ih je slušao sam Seeley.
U epizodi "Mummy in the Maze" (3x05) otkriveno je da Booth ima koulrofobiju, tj. strah od klaunova. Kad su on i Brennan pretraživali jednu "ukletu kuću", uplašio se lutke zlog klauna. Takvo ponašanje zbunilo je Temperance, a on se osjećao posramljenim kad je namjerno izbjegao da prođe pored lutke. To je dalo uvid u događaj iz epizode "The Girl in the Gator" (2. sezona) kad je pucao u glavu velikog plastičnog klauna na sladoredarskom kamionu, iznerviran glasnom muzikom iz kamiona.
Od epizode "The Boneless Bride in the River" (2x16) Booth na kaišu nosi crvenu kopču na kojoj piše "COCKY" ("drzak, arogantan"). Kopče nije bilo u 1. epizodi 5. sezone, nakon Boothovog oporavka od operacije. Iako nije bila toliko uočljiva kao ova, Booth je nosio još jednu stiliziranu kopču s orlom tokom 1. sezone i u prvom dijelu 2. sezone. Također voli nositi čarape živih boja.
Od brojnih "škiljavaca" u laboratoriji Booth se najbolje slaže s Angelom, koja ga smatra veoma zgodnim i flertovala je s njim u više navrata u 1. sezoni. Ona, također, daje sve od sebe da "spoji" Bootha i Brennan. Boothu nije smetalo Angelino flertovanje, kao što je to slučaj s drugim ženama, i povremeno se prema njoj ponašao zaštitnički, u svom stilu "alfa mužjaka". Booth se, također, slaže prilično dobro i sa Hodginsom, iako je nekoliko puta zaprijetio da će pucati u njega ako Hodgins postane previše iritantan; nakon same Temperance, Hodgins najčešće od svih "škiljavaca" ide s Boothom na teren tokom istraga (Camille je sklonija tome da sama obavi istraživanja kad slučaj zahtijeva njeno prisustvo na terenu). Posvađali su se u epizodi The Man in the Mansion kad je Hodgins kompromitirao istragu, ali su se pomirili kasnije u epizodi.
Međutim, Booth se ne slaže tako dobro sa Zackom; uznemirava ga Zackova hladna naivnost. Booth ga je naveo da misli kako je to što ga Booth ignorira vid povezivanja među muškarcima, a zapravo je to način da Booth izbjegne razgovor sa Zackom. Booth to opravdava govoreći kako je to "pristojnije nego da puca u njega". Zacka naziva, npr., Brennanicinim "čudnim asistentom" i njemu je od svih najviše puta zaprijetio da će pucati u njega. Ipak, Zack ne misli jednako o Boothu; općenito se uglēdā na Bootha kao čovjeka od iskustva, pitajući ga za savjet u brojnim prilikama. Booth mu je stavio do znanja da mu neće davati savjete o seksu; kad ga Zack upita, Booth mu odgovara: "Ako samo i pokušaš, izvadit ću pištolj i upucat ću te među oči!" Međutim, Booth je bio otvoreniji za davanje savjeta o ratu kad su Zacka regrutirali da ide u Irak i Zack mu je rekao: "Ti znaš više o časti i dužnosti od bilo koga drugog koga znam." Također je implicirano da se Zack počeo sviđati Boothu; Booth je izgledao pomalo tužan kad je vidio da je Zack regrutiran da ide u Irak u epizodi "Stargazer in a Puddle", a u finalu 3. sezone ("The Pain in the Heart") otkriveno je da mu je Booth dao usnu harmoniku prije polaska u Irak. Booth je, također, bio tužan kao i svi ostali kad se u istoj epizodi ispostavilo da je Zack bio pomoćnik serijskog ubice poznatog kao Gormogon. Kasnije, kad se Zack vratio u epizodi "The Perfect Pieces in the Purple Pond" (4x05), Booth je, nakon jedne Zackove "škiljavačke" opaske, prokomentirao da je to "jedna od Zackovih osobina koja mu ne nedostaje", implicirajući da mu nedostaju ostali Zackovi aspekti. Tokom već spomenutog sna u komi, u kojem Booth zamišlja svoje prijatelje i kolege iz Jeffersoniana kao osoblje i goste u njegovom noćnom klubu, Vincent – koji je u snu bio DJ – spominje Zacka kao idiota koji je priznao zločin koji nije počinio, što sugerira da Booth zna ili na nekom nivou sumnja da je Zack nedužan (Zack je tvrdio da je učestvovao u ubistvu jednog čovjeka, iako je zapravo samo pomogao Gormogonu da ga pronađe, "sredivši" sebi dijagnozu na osnovu koje će završiti u mentalnoj bolnici umjesto u zatvoru, jer je znao da u zatvoru ne bi dobro prošao).
U epizodi "The Girl in the Gator" Booth je rekao da je Howard Epps 50. čovjek koga je ubio. Međutim, Booth tehnički nije bio odgovoran za Eppsovu smrt, tako da je od epizode "The Man in the Cell" (2x12) broj njegovih "ubistava" službeno 49, uključujući i terorista koga je ubio u epizodi The Man in the S.U.V. (1x02). Ipak, od epizode "Harbingers in the Fountain" taj broj službeno iznosi 52, jer je ubio ubicu prerušenog u klauna u epizodi "Mummy in the Maze" (50), Gormogona u finalu 3. sezone (51) i liječnika koji je napao Temperance u epizodi "Harbingers in the Fountain" (52). Također je upucao šerifa-prevaranta koji je pucao u Temperance u epizodi "The Con Man in the Meth Lab", iako šerifova smrt nikad nije bila potvrđena, što bi ukupni broj dovelo na 53.
Boothov djed Hank dao mu je nadimak "Shrimp" (doslovno: "škamp"; u slobodnom prijevodu "švrćo") jer je Seeley još bio malo dijete kad je Hank preuzeo brigu o njemu nakon što je vidio da ga otac tuče.
Rebecca Stinson
Ona je Boothova bivša djevojka, a tumači je Jessica Capshaw. Kad je ostala trudna, Booth ju je zaprosio, ali ga je odbila, ne želeći se vjenčati. Otada su se povremeno povezivali, ali su uglavnom ostali samo prijatelji; Booth je riješio da okonča njihovu vezu nakon što ga je Rebecca uvjerila da je dobar otac Parkeru (Rebecca je prije toga razgovarala s Temperance, koja joj je priznala kako misli da Booth osjeća da ga je Rebecca odbila zato što bi bio loš otac). Zbog obaveza Jessice Capshaw u seriji Uvod u anatomiju malo je vjerovatno da će se Rebecca ponovo pojaviti u Kostima.
Hannah Burley
U epizodi "The Mastodon in the Room" otkriveno je da je Booth tokom vojne službe u Afganistanu upoznao ratnu TV-reporterku Hannah Burley (Katheryn Winnick) kad ju je uhapsio zbog boravka u zabranjenoj zoni.
Iako je Booth izgledao ozbiljan u pogledu veze, on i Hannah još nisu viđeni u smislu istinske veze, iako se ona pokušala zbližiti s Parkerom tokom nedavnog slučaja i viđeno je da se njih dvoje relativno dobro slažu. Booth je rekao da Hannah nije "utješna nagrada" kad je još jedan nedavni slučaj podstakao Brennan da mu prizna da gaji osjećaje prema njemu, ali je ostalo nejasno da li je ta izjava bila motivirana istinskom naklonošću prema Hannah ili samo njegovim strahom da će se Temperance opet predomisliti (naročito kad se primijeti da je prosto rekao da voli Hannah, ne rekavši pritom da to više ne osjeća prema Temperance). Na kraju su se Booth i Hannah razišli nakon što je odbila njegovu pomalo ishitrenu i neodlučnu prosidbu (na koju je Bootha naveo strah da će ostati neoženjen do kraja života), rekavši da ona jednostavno "nije tip za brak". Te njene riječi naljutile su Bootha i ostavile ga slomljenog srca, navevši ga da se zapita šta nije u redu s njim jer su ga sve žene koje su ga odbile (uključujući Brennan) uradile to nedugo nakon što su stekle njegovo potpuno povjerenje i predanost. Hannino odbijanje naročito ga je pogodilo jer je on to plašljivo protumačio kao "priču" svog života: da će žene nastaviti odbacivati njegovu ljubav i strast zbog nekog njegovog velikog nedostatka za koji je on sam slijep.
Camille Saroyan
Booth je obnovio staru vezu sa dr. Camille Saroyan kad se ona pridružila timu u Jeffersonianu na početku 2. sezone. Međutim, prekinuo je tu vezu po drugi put nakon teškog slučaja koji je Camille gotovo koštao života, objasnivši da veze na poslu dovode ekipu u opasnost u situacijama visokog pritiska. Gledaocima je dato do znanja da Booth poznaje Camille već neko duže vrijeme (u 4. sezoni Camille je spomenula da poznaje Seeleya i Jareda već 15 godina), a oboje ima skoro familjarne odnose sa članovima porodica onog drugoga. Unatoč prekidu, ostali su bliski prijatelji, radeći zajedno na slučajevima i savjetujući se u brojnim prilikama. Booth je čak došao do nje po savjet kad je u potpunosti počeo shvatati svoje osjećaje prema Brennan, nesiguran je li on "onaj isti tip" nakon što mu je operacijom uklonjen tumor na mozgu. Camille ga je podstakla da "zaboravi ranjeni mozak i ide za svojim lavljim srcem", govoreći mu da radi u skladu sa svojim osjećajima prema Temperance, ali da bude siguran da su ti osjećaji zaista pravi.
Temperance Brennan
Iako poriču ljubavnu vezu, oni tokom serije pokušavaju provoditi sve više vremena zajedno kad nisu na dužnosti i seksualna privlačnost između njih postala je sve vidljivija. U epizodi "The Woman in the Sand" Booth pokazuje impresioniranost nakon što je vidio Brennan u haljini koja je malo više otkrivala, a koju joj je on odabrao, i pljesnuo ju je po stražnjici kasnije u epizodi. U ostalim epizodama Booth djeluje pomalo zapanjen kad god je vidi u sličnim haljinama (naročito u kostimu Wonder Woman, koji je obukla za Noć vještica u epizodi "Mummy in the Maze"). Booth je priznao i njoj i njenom ocu da je smatra "dobro građenom" i "lijepom" i jednom ju je uvjerio da ona ima "i izgled i još puno više".
Na dubljem nivou Booth je pokazao duboku odanost i divljenje prema Brennanicinom karakteru. Ispoljio je očitu ljubomoru prema njenim ljubavnim vezama, naročito u epizodama "Two Bodies in the Lab", "The Woman in Limbo", "The Headless Witch in the Woods", "The Man in the Mansion", "The Boneless Bride in the River", "The Con Man in the Meth Lab" i "A Night at the Bones Museum". Tokom serije pokazao je tendenciju da zastraši, suoči se ili takmiči sa bilo kim za koga smatra da je (seksualno) zainteresiran za Brennan, uključujući i vlastitog brata i šefa.
Općenito se prema njoj ponaša veoma zaštitnički i brani je do te tačke da je spreman fizički napasti one koji predstavljaju prijetnju za njenu sigurnost. Spasio joj je život u nekoliko epizoda, iskopavši je rukama kad je bila zakopana pod pijeskom ("Aliens in a Spaceship"), primivši metak namijenjen njoj ("The Wannabe in the Weeds") i nasilno zaprijetivši članu bande da opozove naredbu za njeno ubistvo ("The Woman in the Garden"). U slučajevima kad vjeruje da joj je život u opasnosti Booth je često odbija ostaviti samu (što njoj smeta), ponudivši jednom da prespava kod nje na kauču, zadobivši tom prilikom povrede od eksplozije bombe koja je bila namijenjena njoj i pobjegavši iz bolnice kako bi je spasio ("Two Bodies in the Lab"). Također je jednom iz istih stopa odletio iz Washingtona u New Orleans kad se Brennan u svojoj hotelskoj sobi probudila krvava, pretučena i možda i silovana ("The Man in the Morgue").
U 3. sezoni njihov odnos dobio je novu komponentu kad su bili prisiljeni prijaviti se na tzv. partnersku terapiju kod FBI-jevog psihologa, dr. Sweetsa. Sweets je primijetio da, iako su njih dvoje veoma bliski jedno drugome, između njih postoji emocionalna i seksualna tenzija. Njihova iskustva u partnerskoj terapiji – koja je produžena na neodređeno vrijeme – nastavila su biti važan dio njihovog odnosa u seriji. mini|desno|250px|Poljubac Bootha i Brennan u epizodi "The Parts in the Sum of the Whole" (5x16) Njihov prvi (u prisjećanju) i treći poljubac desio se u epizodi "The Parts in the Sum of the Whole", dok je drugi bio u epizodi "The Santa in the Slush", kad su se složili da se poljube pred tužiteljicom Caroline Julian, koja je to tražila od njih u zamjenu za "sređivanje" porodičnog okupljanja Brennanovih za Božić (otac joj je tad bio u zatvoru). Od tog drugog poljupca, iako ga otad nisu spominjali, Booth i Brennan još su se više zbližili. Skoro svaka epizoda od 3. sezone naovamo završava scenom u kojoj se njih dvoje dodatno povezuju po završetku slučaja. Ove su scene tokom vremena postale sve romantičnije, odražavajući stalno rastuću naklonost koju osjećaju jedno prema drugome.
Ovo je isplivalo na površinu u epizodi "The Critic in the Cabernet" (4x25), u kojoj je Brennan, koja je željela zatrudnjeti vještačkom oplodnjom, pitala Bootha da bude donator sperme, što ga je vidno uznemirilo. Na kraju je pristao i počeli su razrađivati planove za oplodnju, ali prije no što je mogla početi s time, Boothu je dijagnosticiran tumor na mozgu. Dok su ga vodili u operacijsku salu, rekao je Brennan da može iskoristiti njegovu spermu za oplodnju. Nakon uspješnog uklanjanja tumora, bio je 4 dana u komi, tokom koje je sanjao o alternativnoj stvarnosti u kojoj su on i Brennan vjenčani i očekuju dijete. Nakon buđenja iz kome, Boothu je bila potrebna sedmica da se prilagodi na pravu stvarnost.
Peta sezona počinje Boothovim shvatanjem da voli Temperance nakon što se oporavio od operacije. Međutim, i Sweets i Camille upozorili su ga da bude siguran u svoje osjećaje prije no što prizna svoju ljubav vrlo racionalnoj Temperance. Bojeći se da su ti osjećaji prema njoj vezani isključivo za tumor i komu, Booth je bio u sukobu sa samim sobom oko toga da li da joj kaže ili ne. Iako su njih dvoje već ranije razmijenili riječi ljubavi, oboje su to okvalificirali profesionalizmom. Nakon svega ovoga njihov odnos ostao je pun seksualne tenzije. Skoro su se opet poljubili u epizodama "A Night at the Bones Museum" i "The Dwarf in the Dirt". Dr. Wyatt, psiholog kod koga je Booth morao ići na terapiju jedno vrijeme tokom 2. sezone, direktno je rekao Boothu: "Temperance Brennan... Zaljubljen si u nju" – izjava koju Booth nije porekao, ali je jednostavno odgovorio da to nema nikakvog smisla jer su njih dvoje toliko različiti. Na to je dr. Wyatt (koji je u međuvremenu napustio psihologiju i "prešao" u kuhare) rekao da srce ne može uvijek pomoći sebi u vezi s onim što ono želi. Booth je, međutim, izgledao siguran u to da njegovi osjećaji nisu uzvraćeni, rekavši: "Ona ne voli mene. Da me voli, znao bih to", na što mu je dr. Wyatt sugerirao da bude strpljiv i da ne gubi nadu. U epizodi "The Foot in the Foreclosure" Boothov djed Hank podstiče njihovu vezu, nagovarajući ih oboje (u odvojenim razgovorima) da se prestanu suzdržavati. U epizodi "The Parts in the Sum of the Whole" otkriveno je, na veliki Sweetsov šok (Sweets je napisao knjigu o njima ne znajući za ovaj detalj, koji je čitavu knjigu doveo u pitanje), da su se Booth i Brennan poljubili dok su radili na prvom zajedničkom slučaju (oko godinu dana prije početka serije) i umalo završili zajedno u krevetu, što je pokazalo da su oboje razmišljali o mogućnosti romantične veze od početka njihovog odnosa. Nakon što su izišli iz Sweetsovog ureda, Booth je pokušao inicirati vezu sa Brennan, poljubivši je nakon što mu je Sweets rekao da se odvaži na kocku. Rekao joj je da je "znao, još od početka", da je ona ta s kojom želi provesti ostatak života. Iako mu ona očito uzvraća osjećaje, odbila je da se upusti u vezu, navodeći kao razlog svoju nesigurnost u mogući ishod takve veze uzevši u obzir njihove naizgled suprotne osobnosti. Booth je odlučio poštovati njenu želju i pokušati "krenuti dalje", a dogovorili su se da će i dalje raditi zajedno.
Kroz seriju je jako sugerirano da su Booth i Brennan komplementarne ličnosti koje upotpunjuju jedna drugu. U epizodi "Harbingers in the Fountain" Angelina vidovnjakinja i čitačica tarot-karata Avalon Harmonia (Cindy Lauper) sugerira da je Boothu i Brennan suđeno da budu ljubavnici, rekavši da će "'ovo' (tj. ono što Booth i Brennan osjećaju jedno prema drugome i očita seksualna i romantična tenzija između njih) na kraju ispasti kako treba".
U epizodi "The Boy with the Answer" Booth je suočen s mogućnošću da bi Brennan, koja tvrdi da je "umorna od ubistava i žrtava i tuge i boli", mogla trajno napustiti Jeffersonian. U posljednjoj sceni ove epizode Booth gleda za njom dok ona okreće lice prema njemu i odlazi u taksiju, što je gotovo identična scena onoj u epizodi "The Parts in the Sum of the Whole" nakon što se poljube ispred bara. Ova sličnost može signalizirati da bi se historija mogla ponoviti (što Boothu nikako nije po volji) i da bi Booth mogao ostati bez Brennan na duže vrijeme, baš kao što se desilo i kad su se tek upoznali. Ovo se pokazalo tačnim kad Brennan odlazi na jednogodišnju naučnu ekspediciju na Molučka ostrva, dok je Booth pristao provesti 1 godinu u Afganistanu, gdje će obučavati vojnike da uhvate teroriste. Opraštaju se jedno od drugog na aerodromu, dogovorivši se da se nađu u "njihovom" kafiću kod bazena trgovačkog centra tačno za godinu dana.
U pretposljednjoj epizodi 6. sezone ("The Hole in the Heart"), u kojoj je jedan od Temperanceinih asistenata, Vincent Nigel-Murray, smrtno stradao od Broadskyjevog snajpera, Booth odvodi Temperance u svoj stan da tu prenoći zbog njene sigurnosti. U toku noći, još uvijek pod šokom i u tuzi zbog Vincentove smrti, Temperance dolazi u Boothov krevet tražeći utjehu i oni tu padaju jedno drugom u naizgled intiman, ali ne i seksualan zagrljaj. Sutradan Temperance govori Angeli da je "završila u krevetu sa Boothom", a na samom kraju naredne epizode saopćava Boothu da je trudna i da je on otac. Na početku 7. sezone Brennan (sad već u podmakloj trudnoći) i Booth su par, ali borave i u njenom i u njegovom stanu. Booth predlaže da bi trebali imati zajednički stan, dok Brennan želi da se Booth preseli u njen. To je uzrokovalo prepirku između njih. Na kraju te epizode prikazani su kako leže u krevetu i traže kuće na internetu. Booth joj također govori da je voli i da njoj ostavlja da odluči kada se želi vjenčati. Nakon dosta rasprave odlučili su se odreći svojih stanova i živjeti u zajedničkoj kući. U 6. epizodi sezone ("The Crack in the Code") odlučuju kupiti dvospratnu kuću u predgrađu, koju su šaljivo nazvali "Moćna koliba", a koju je Booth našao na policijskoj aukciji, i renovirati je. U sljedećoj epizodi ("Prisoner in the Pipe") Booth je porodio njihovu kćer u maloj štali kraj ceste nakon što su shvatili da neće moći stići stići u bolnicu na vrijeme. Kćer su nazvali Christine Angela, po Temperanceinoj majci i Angeli Montenegro. Booth je tom prilikom rekao Temperance da će ona biti ta koja će zaprositi njega s obzirom na to da on vjeruje u brak i da je ona ta koja treba donijeti odluku. U finalu sezone Temperance biva žrtva namještaljke za ubistvo od strane Christophera Pelanta, serijskog ubice i genija za računare i tehnologiju, koji je pušten na slobodu nakon što je porota na suđenju odlučila da nije kriv. Uz pomoć svog oca, Temperance je prisiljena pobjeći s Christine kako bi izbjegla hapšenje i kupila Boothu i svojim kolegama dovoljno vremena da očiste njeno ime.